Blaze7451/Wiki-th-20250601 huggingface dataset:
พระนางพญา

พระนางพญา เป็นพระเครื่องที่เกี่ยวเนื่องกับสมเด็จพระนเรศวรมหาราช มีมูลเหตุการสร้างจากการที่พระองค์ทรงเป็นองค์อุปถัมภกพระพุทธศาสนาอีกทั้งมีพระอาจารย์ที่เป็นประมุขฝ่ายสงฆ์ที่เชี่ยวชาญทั้งด้านคันถธุระและวิปัสสนาธุระ พระองค์จึงสร้างพระเครื่องเพื่อเป็นส่วนหนึ่งของการสืบทอดศาสนาพุทธทั้งใช้เป็นเครื่องยึดเหนี่ยวทางจิตใจของประชาชนในขณะนั้นให้อยู่ในกรอบศีลธรรม รวมถึงเป็นขวัญกำลังใจให้เหล่าทหารในยามศึกสงคราม มีพุทธคุณที่เน้นในเรื่องป้องกันภยันตรายไม่ให้เข้ามาแผ้วพาน อยู่ยงคงกระพัน เกิดเมตตามหานิยมจากผู้พบเห็น
พระนางพญาจำแนกได้หลายพิมพ์ ได้แก่พระนางพญาพิมพ์ใหญ่คือ พระนางพญาพิมพ์อกนูนใหญ่ พระนางพญาพิมพ์เข่าโค้ง พระนางพญาพิมพ์เข่าตรง ซึ่งแยกออกเป็น 2 พิมพ์ คือ พระนางพญาพิมพ์เข่าตรงธรรมดา พระนางพญาพิมพ์เข่าตรงพิมพ์มือตกเข่า ส่วนพระนางพญาขนาดเล็กที่เป็นที่นิยมที่สุดก็คือพระนางพญาพิมพ์สังฆาฏิ

**กรุแตก**
ไฟล์:วัดนางพญา อ.เมือง จ.พิษณุโลก.JPG|thumb|วัดนางพญา จังหวัดพิษณุโลก
พระนางพญาแตกกรุประมาณ พ.ศ. 2444 เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสเมืองพิษณุโลกเพื่อทรงทอดพระเนตรการหล่อพระพุทธชินราชจำลอง ณ วัดพระศรีรัตนมหาธาตุวรมหาวิหาร โดยวัดนางพญาซึ่งอยู่ใกล้กันได้มีการปรับที่ดินเพื่อรับเสด็จ ทำให้พบกรุพระเครื่องนางพญา เป็นพระนางพญาเนื้อดินประทับนั่งปางมารวิชัย มีรูปทรงสามเหลี่ยมหน้าจั่วอย่างทรงเลขาคณิตหลายพิมพ์ด้วยกันและมีประมาณ 84,000 องค์ ตามคตินิยมของท่านคณาจารย์ในยุคโบราณ พระบาทสมเด็จพระจุลจอมเกล้าเจ้าอยู่หัวเสด็จฯ ไปวัดนางพญา ก็ได้มีการนำพระนางพญาส่วนหนึ่งขึ้นทูลเกล้าฯ ถวาย ครานั้นพระองค์ทรงแจกจ่ายแก่ข้าราชบริพารที่ตามเสด็จกันโดยถ้วนหน้า ดังนั้นพระนางพญาส่วนหนึ่งจึงมีการนำกลับยังกรุงเทพมหานคร
ประมาณ พ.ศ. 2512 ที่จังหวัดพิษณุโลกได้ขุดพบกรุพระนางพญาอีก 1 กรุอยู่ห่างจากบริเวณวัดนางพญาไปประมาณ 4–5 กิโลเมตร องค์พระถูกน้ำกัดสึกกร่อนจนเห็นเม็ดกรวดทรายชัดเจนพระบางองค์ จะปรากฏคราบรารักติดอยู่เต็มองค์บ้าง บางองค์มีรารักสีดำติดอยู่เป็นจุด ๆ ต่อมาเมื่อ พ.ศ. 2530 ขุดพบบริเวณเจดีย์นอกวัดนางพญาที่สร้างติดกับถนนทางหลวง เป็นพระที่ค่อนข้างสมบูรณ์มากและงดงามมีพระนางพญาพิมพ์อกนูนใหญ่
เมื่อ พ.ศ. 2553 มีการขุดพบพระนางพญาที่วัดบ่อทองคำ จังหวัดพิษณุโลก

**มวลสาร**
พระนางพญาเป็นพระดินเผาที่มีเนื้อหยาบที่สุดในบรรดาพระเนื้อดินของชุดเบญจภาคี มีเนื้อสีอิฐแดงเหลือง เนื้อเขียวเนื้อต่ำ มีทั้งมวลดินมงคลมวลเม็ดทรายแทรกปนอยู่ในเนื้อมากเรียกกันว่าเม็ดแร่ มีทั่วองค์พระมีส่วนผสมมวลสารเหล็กไหลเหล็ก น้ำพี้พระธาตุมีสีขาวขุ่นพระธาตุสีชมพูผงถ่านใบลานเกสรดอกไม้ 108 ว่าน น้ำมนต์ทิพย์

**พุทธลักษณะ**
พุทธลักษณะองค์จำลองพระนางพญาขนาดใหญ่
พุทธลักษณะอันโดดเด่นอันเป็นเหตุที่ทำให้เรียกว่า "พระนางพญา" เพราะมีความงดงามสง่า โดยจะเน้นบริเวณอกที่ตั้งนูนเด่นและลำแขนทอดอ่อนช้อยคล้ายกับอิสสตรี จึงได้รับสมญาว่า "ราชินีแห่งพระเครื่อง"
ส่วนใหญ่มีรูปร่างเป็นสามเหลี่ยมหน้าจั่วองค์ขนาดปานกลาง ไม่เล็กหรือใหญ่มาก ฐานกว้างประมาณ 2 เซนติเมตร สูงประมาณ 2.8 เซนติเมตร
พื้นผิวด้านข้างไม่เรียบนัก ด้านหลังบางองค์จะมีลายนิ้วมือของพระหรือครูบาอาจารย์ มักมีเม็ดผดปรากฏนูนขึ้นมาจนกระทั่งสัมผัสได้มีหลายสี
ได้แก่ สีดำ สีมันปู สีแดง สีดอกจำปี สีดอกพิกุลแห้ง สีหัวไพลแห้ง สีขมิ้นชัน สีเขียวใบไม้ สีเขียวมะกอกดิบ สีเขียวครกหิน สีตับเป็ด สีสวาด สีอิฐ บางองค์ที่แม้มีสภาพสมบูรณ์ทั้งด้านหน้าและด้านหลังเพียงแต่มีคราบไคลขี้กรุฝังอยู่ในเนื้อขององค์พระเท่านั้น

**อ้างอิง**
หมวดหมู่:พระเครื่อง
ทางหลวงแผ่นดินหมายเลข 3221

ทางหลวงแผ่นดินหมายเลข 3221 (สายอุทัยธานี – ทัพทัน) เป็นทางหลวงแผ่นดินในจังหวัดอุทัยธานี มีระยะทางตลอดทั้งสาย 15.303 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกแขวงการทาง ตัดกับทางหลวงแผ่นดินหมายเลข 3220 ตำบลอุทัยใหม่ อำเภอเมืองอุทัยธานี ไปทางทิศตะวันตกเฉียงเหนือ ผ่านแขวงทางหลวงอุทัยธานี, สถานีพัฒนาที่ดินอุทัยธานี และแขวงทางหลวงชนบทอุทัยธานี แล้วไปสิ้นสุดบนถนนราชสุภาวดี ใกล้กับสำนักงานเทศบาลตำบลทัพทัน ในตำบลทัพทัน อำเภอทัพทัน เป็นเส้นทางในความรับผิดชอบของแขวงทางหลวงอุทัยธานี 

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  กรมทางหลวง กระทรวงคมนาคม
3221
4-3221
หมวดหมู่:ถนนในจังหวัดอุทัยธานี
หมวดหมู่:สิ่งก่อสร้างในอำเภอเมืองอุทัยธานี
หมวดหมู่:อำเภอทัพทัน
วัดราชฐานหลวงป่าแดง

วัดราชฐานหลวงป่าแดง เป็นวัดตั้งที่ตั้งอยู่ในเมืองเชียงตุง อำเภอเชียงตุง รัฐฉาน ประเทศพม่า 
ตามตำนานระบุว่า เมื่อครั้งที่พระพุทธศาสนาคณะลังกาวงศ์ใหม่ หรือนิกายลีหล หรือหนป่าแดง ซึ่งมีศูนย์กลางอยู่ที่วัดป่าแดงมหาวิหาร และวัดมหาโพธาราม (วัดเจดีย์เจ็ดยอด) จังหวัดเชียงใหม่ สงฆ์คณะนี้สืบทอดมาจากคณะสงฆ์ล้านนาจำนวน 12 รูป ที่เดินทางไปบวชเรียนใหม่ยังลังกาทวีป คณะสงฆ์ฝ่ายป่านี้ มีพระโสมจิตรเถระเป็นผู้นำเข้าเมืองเชียงตุงเมื่อราว พ.ศ. 1989 โดยวัดราชฐานหลวงป่าแดงสร้างขึ้นในสมัยพระเจ้าศรีสุธรรมจุฬามณีราช จุลศักราช 873 หรือ พ.ศ. 2002 เพื่อถวายเป็นวัดฝ่ายอรัญวาสี วัดได้รับการบูรณปฏิสังขรณ์เรื่อยมาเนื่องจากเป็นวัดที่สำคัญทางประวัติศาสตร์ของเชียงตุง
วัดมีวิหารหลวงศิลปะมัณฑะเลย์ผสมไทใหญ่พื้นเมือง มีศิลาจารึกและหอธรรมบรรจุตำนานและคัมภีร์ต่าง ๆ บริเวณฐานประทักษิณรอบเจดีย์ มีการเจาะช่องจรนำเพื่อประดิษฐานพระพุทธรูป ส่วนรองรับองค์ระฆังทำเป็นบัวคว่ำ องค์ระฆังทรงคอดปลายมีการประดับรัดอก โดยรวมแล้วได้รับอิทธิพลศิลปะล้านนา นอกจากนี้ยังมีพระพุทธรูปล้านนาสกุลช่างเชียงราย อยู่บริเวณด้านหน้าพระประธานในวิหาร ส่วนพระประธานเป็นพระพุทธรูปสำริด ศิลปะล้านนาช่วงกลางถึงปลายพุทธศตวรรษที่ 21

**อ้างอิง**
ราชฐานหลวงป่าแดง
หมวดหมู่:สิ่งก่อสร้างในเชียงตุง
แขวงอ่อนนุช

อ่อนนุช เป็นแขวงในเขตสวนหลวง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 โดยแยกจากแขวงสวนหลวงพร้อมกับแขวงพัฒนาการ และได้ชื่อตามชื่อถนนอ่อนนุชซึ่งตัดผ่านท้องที่แขวง

**ที่ตั้งและอาณาเขต**
แขวงอ่อนนุชครอบคลุมพื้นที่ตอนใต้ของเขตสวนหลวง มีอาณาเขตติดต่อกับแขวงข้างเคียงดังนี้- ทิศเหนือ ติตต่อกับแขวงสวนหลวง แขวงพัฒนาการ (เขตสวนหลวง) และแขวงประเวศ (เขตประเวศ) มีคลองพระโขนงและคลองประเวศบุรีรมย์เป็นเส้นแบ่งเขต- ทิศตะวันออก ติดต่อกับแขวงประเวศ (เขตประเวศ) มีคลองหนองบอนเป็นเส้นแบ่งเขต- ทิศใต้ ติดต่อกับแขวงหนองบอน (เขตประเวศ) และแขวงบางจาก (เขตพระโขนง) มีคลองตาสาด (คลองคู้) คลองเคล็ด ซอยวชิรธรรมสาธิต 57 แยก 36 (ยาจิตร์) ซอยวชิรธรรมสาธิต 57 (สามพี่น้อง) ซอยวชิรธรรมสาธิต 57 แยก 41 (พัฒนพล) คลองบ้านหลาย ลำราง คลองสวนอ้อย และคลองขวางบนเป็นเส้นแบ่งเขต- ทิศตะวันตก ติดต่อกับแขวงบางจาก (เขตพระโขนง) และแขวงพระโขนงเหนือ (เขตวัฒนา) มีคลองบางนางจีนและคลองพระโขนงเป็นเส้นแบ่งเขต

**การคมนาคม**
ทางสายหลักในพื้นที่แขวงอ่อนนุช ได้แก่- ถนนศรีนครินทร์- ถนนอ่อนนุช
ส่วนทางสายรองและทางลัดในพื้นที่แขวง ได้แก่- ซอยอ่อนนุช 17 (สวนหลวง)- ซอยอ่อนนุช 30 (วัดราษฎร์ศรัทธาธรรม)- ซอยอ่อนนุช 39 (อนามัย)- ซอยอ่อนนุช 44 (สามพี่น้อง)- ซอยอ่อนนุช 46 (หมู่บ้านมิตรภาพ)

**อ้างอิง**
อ่อนนุช
ลิขิตรักสองราชันย์

ลิขิตรักสองราชันย์ (대군 - 사랑을 그리다) เป็นละครโทรทัศน์ของเกาหลีใต้ปี 2018 นำแสดงโดยยุน ชี-ยุน, จิน เซ-ย็อน และจู ซัง-อุก ซีรีส์ออกอากาศทาง TV Chosun ตั้งแต่วันที่ 3 มีนาคม ถึง 6 พฤษภาคม 2018 ในวันเสาร์และอาทิตย์ เวลา 22:50 น. (เวลามาตรฐานเกาหลี)
ละครเรื่องนี้ได้รับเรตติ้ง 5.627% ในตอนจบกลายเป็นละครของทีวีโชซันที่มีเรทติ้งสูงสุดเป็นอันดับสี่รองจาก Love (ft. Marriage and Divorce),  Queen: Love and War, และ Kingmaker: The Change of Destiny

**เรื่องย่อ**
ละครเกี่ยวกับเจ้าชายสององค์ที่กลายเป็นคู่แข่งกันเนื่องจากรักผู้หญิงคนเดียวกัน ละครเรื่องนี้มีพื้นฐานมาจากเรื่องจริงของเจ้าชายอันพย็อง และพระเจ้าเซโจ

**นักแสดง**
 ยุน ชี-ยุน รับบทเป็น อี ฮวี, เจ้าชายอึนซ็อง (อิงจาก เจ้าชายอันพย็อง)
** 전진서 รับบทเป็น อี ฮวี วัยเด็ก
พระอนุชาของ อี คัง และเป็นผู้มีสิทธิ์ในราชบัลลังก์องค์ที่ 3 พระองค์ถือเป็นหนุ่มโสดที่เหมาะสมมากที่สุดในราชวงศ์โชซ็อน- จิน เซ-ย็อน รับบทเป็น ซ็อง จา-ฮย็อน
ผู้หญิงสวยและสง่างามที่อ่อนโยนและน่าหลงใหล  เธออยู่ในรักสามเส้าระหว่างเจ้าชายสององค์ แต่หัวใจของเธอเป็นของ อี ฮวี เท่านั้น- จู ซัง-อุก รับบทเป็น อี คัง, เจ้าชายจินยัง (อิงจาก พระเจ้าเซโจ)
** ชเว คว็อน-ซู รับบทเป็น อี คัง วัยเด็ก
เจ้าชายผู้ทะเยอทะยานและมีเสน่ห์ พระเชษฐาของ อี ฮวี และผู้มีสิทธิ์ในราชบัลลังก์องค์ที่ 2 พระองค์ใฝ่ฝันที่จะเป็นกษัตริย์องค์ต่อไปของโชซ็อน

**อ้างอิง**
หมวดหมู่:ละครโทรทัศน์เกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2561
หมวดหมู่:ละครโทรทัศน์ภาษาเกาหลี
ทาเกชิ

ทาเกชิ หรือ ทาเคชิ อาจหมายถึง

**บุคคล**
 ทาเกชิ โตกูโตมิ- ทาเกชิ โมริ (ผู้บัญชาการ)- ทาเกชิ โอกาดะ- ทาเกชิ โคโนมิ- ทาเกชิ โอบาตะ- ทาเกชิ คูซาโอะ- ทาเกชิ คิตาโนะ- ทาเกชิ คาเนชิโระ

**ตัวละครในบันเทิงคดี**
 ทาเคชิ ตัวละครจากเรื่อง ครอบครัวหัวกะทิ- ทาเคชิ (โปเกมอน) ตัวละครจากเรื่อง โปเกมอน- โกดะ ทาเคชิ ตัวละครจากเรื่อง โดราเอมอน- ฮอนโก ทาเคชิ ตัวละครจากเรื่อง คาเมนไรเดอร์- ฮอนดะ ทาเคชิ ตัวละครจากเรื่อง ยูริ
on ICE- นิชิโกริ ทาเคชิ ตัวละครจากเรื่อง ยูริ
on ICE- คุโรอิวะ ทาเคชิ ตัวละครจากเรื่อง มายฮีโร่ อคาเดเมีย- โอนิมารุ ทาเคชิ ตัวละครจากเรื่อง ไยบะ เจ้าหนูซามูไร- โมโมชิโระ ทาเคชิ ตัวละครจากเรื่อง ปริ๊นซ์ ออฟ เทนนิส เจ้าชายลูกสักหลาด- สึงิโมริ ทาเคชิ ตัวละครจากเรื่อง อินาสึมะอีเลฟเวน- มังกันจิ ทาเคชิ ตัวละครจากเรื่อง ครัชเกียร์ เทอร์โบ- ยามาโมโตะ ทาเคชิ ตัวละครจากเรื่อง ครูพิเศษจอมป่วน รีบอร์น!

**ดูเพิ่ม**
 โหด มัน ฮา- ทาเกรุ
หมวดหมู่:ชื่อภาษาญี่ปุ่น
หมวดหมู่:ชื่อตัว
วัดโพธิ์เผือก (ตำบลบ้านใหม่)

วัดโพธิ์เผือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 1 หมู่ที่ 2 ในตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 16 ไร่ 3 งาน 50 ตารางวา 
วัดโพธิ์เผือกตั้งวัดเมื่อ พ.ศ. 2380 ได้รับพระราชทานวิสุงคามสีมาเมื่อ พ.ศ. 2390 ต่อมาได้กลายสภาพเป็นวัดร้าง จนได้รับการบูรณะอีกครั้งเมื่อ พ.ศ. 2437 ได้รับการพัฒนามาตามลำดับ ได้รับพระราชทานวิสุงคามสีมาครั้งหลังเมื่อวันที่ 1 กันยายน พ.ศ. 2560 ในอดีตเคยเป็นที่พักทัพของสมเด็จพระเจ้าตากสินมหาราช ที่รวบรวมกำลังพลตีค่ายของพม่าออกมาก่อนที่จะไปเมืองจันทบุรี (เรียกว่า ทุ่งมะขามหย่อง) ภายในวัดจึงได้มีการหล่อพระบรมรูปของสมเด็จพระเจ้าตากสินมหาราช
พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 18.25 เมตร โครงสร้างก่ออิฐถือปูน ภายในอุโบสถประดิษฐานพระประธานนามว่า หลวงพ่อจ้อย สร้างขึ้นเมื่อ ร.ศ. 131 (พ.ศ. 2456) ด้วยโลหะผสม ศาลาการเปรียญหลังใหม่ กว้าง 10.25 เมตร ยาว 17.78 เมตร สร้างเมื่อ พ.ศ.2516 เป็นอาคารครึ่งตึกครึ่งไม้ กุฏิสงฆ์จำนวน 7 หลัง ครึ่งตึกครึ่งไม้ และหอระฆัง แต่เดิมวัดมีศาลาการเปรียญเก่าและกุฏิหลังเก่าเป็นทรงไทย แต่พังลงแม่น้ำ วัดยังมีธรรมาสน์เก่าแก่ที่สร้างขึ้นในสมัยกรุงศรีอยุธยา

**อ้างอิง**
หมวดหมู่:โบราณสถานในจังหวัดพระนครศรีอยุธยา
โพธิ์เผือก
หมวดหมู่:กาน

หมวดหมู่:สถานที่ที่มีประชากรในประเทศฝรั่งเศส
หมวดหมู่:เมืองในจังหวัดอาลป์-มารีตีม
หมวดหมู่:เฟรนช์ริวีเอรา
หมวดหมู่:เมืองท่าในประเทศฝรั่งเศส
หมวดหมู่:เมืองในประเทศฝรั่งเศส
วัดท่าคอย

วัดท่าคอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเพชรบุรี ในตำบลท่าคอย อำเภอท่ายาง จังหวัดเพชรบุรี มีเนื้อที่ 16 ไร่ 1 งาน 14 ตารางวา อยู่ใกล้กับชุมชนใหญ่ ๆ คือชุมชนเขตตลาดอำเภอท่ายางและชุมชนหมู่บ้านท่าคอย
วัดท่าคอยตั้งวัดเมื่อ พ.ศ. 2313 ได้รับพระราชทานวิสุงคามสีมาเมื่อวันที่ 30 เมษายน พ.ศ. 2522 เขตวิสุงคามสีมากว้าง 29 เมตร ยาว 47 เมตร และได้ขึ้นทะเบียนเป็นโบราณสถานแห่งชาติเมื่อ พ.ศ. 2536
เสนาสนะที่มีรูปแบบสถาปัตยกรรมสมัยอยุธยา ได้แก่ อุโบสถหลังเก่าซึ่งมีลวดลายการปั้นหน้าบันและซุ้มประตู กุฎิวัดท่าคอยนั้นเดิมสร้างทางทิศใต้ของวัด เป็นกุฎิชั้นเดียวสร้างแบบดาวล้อมเดือน เป็นที่นิยมกันมากในการสร้างวัดในสมัยนั้น เป็นกุฎิหมู่ มีทั้งหมด 7 หลัง แบ่งได้ 15 ห้อง ตรงกลางเป็นหอฉัน ทางขึ้นด้านทิศเหนือ สร้างแต่เมื่อใดไม่ทราบ มีการบูรณะเมื่อ พ.ศ. 2500 แต่จนถึง พ.ศ. 2535 ก็ได้ทรุดโทรมลงอีก ในสมัยพระมหากลีบ วรปณฺโญ จึงได้ย้ายกุฎิไปสร้างด้านทิศเหนือของวัด ติดแม่น้ำเพชรบุรี เป็นกุฎิสองชั้น จำนวน 8 หลัง เหมือนกุฎิหลังเก่าแต่ให้เป็นกุฎิเดี่ยว ซึ่งกุฎิเป็นลักษณะแบบอยู่รวมกันและสามารถเดินถึงกันได้หมด การก่อสร้างเริ่มขึ้นเมื่อ 13 มกราคม พ.ศ. 2538 เป็นอาคารทรงไทย
เจดีย์มีจำนวน 4 องค์ไม่สามารถระบุได้ว่าสร้างมาตั้งแต่เมื่อใด มียอดแหลม และย่อมุมไม้สิบสอง ชาวบ้านได้บริจาคเงินเพื่อบูรณะเจดีย์เมื่อ พ.ศ. 2534 ใช้เงินในการบูรณะทั้งสิ้น 48,000 บาท และได้นำอัฐิของบรรพบุรุษมาบรรจุไว้ ณ เจดีย์เหล่านี้

**รายนามเจ้าอาวาส**
 พระอธิการพลบ รับหน้าที่และพ้นหน้าที่เมื่อใดไม่ปรากฏหลักฐานชัด- พระอธิการฉิม สกุโณ มรณภาพ เมื่อ พ.ศ. 2482- พระครูทัศนียคุณ (รวม ทสฺสนีโย) พ.ศ. 2482–2521- พระมหาสุมนัส เขจิตโต พ.ศ. 2522–2528- พระมหากลีบ วรปญโญ พ.ศ. 2529–2542 (ลาออก) - พระครูสิริทัศนียคุณ (เล็ก ปญฺญาวุโธ) ตั้งแต่ 1 มกราคม พ.ศ. 2542 – ปัจจุบัน

**อ้างอิง**
ท่าคอย
หมวดหมู่:โบราณสถานในจังหวัดเพชรบุรี
วัดบางผึ้ง (จังหวัดฉะเชิงเทรา)

วัดบางผึ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางผึ้ง อำเภอบางปะกง จังหวัดฉะเชิงเทรา ปัจจุบันมีพระครูศุภมงคล (กิตติวณฺโณ) หรือหลวงปู่หุน เป็นเจ้าอาวาส
วัดบางผึ้งตั้งวัดเมื่อ พ.ศ. 2416 ขุนประชา พลูศิริ เป็นผู้มอบที่ดินถวายสร้างวัด จำนวน 8 ไร่ 1 งาน 35 วา ปัจจุบันมีเนื้อที่ 20 ไร่ มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2484 วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 นอกจากนั้นทางวัดยังให้ราชการใช้ที่ดินวัดตั้งโรงเรียน คือ โรงเรียนวัดบางผึ้ง ก่อตั้งเมื่อวันที่ 21 มิถุนายน พ.ศ. 2465 เริ่มแรกใช้ศาลาการเปรียญวัดเป็นที่ศึกษา ปัจจุบันเปิดทำการสอนตั้งแต่ชั้นอนุบาล 1 ถึงชั้นประถมศึกษาปีที่ 6
วัดบางผึ้งมีพระพุทธรูปหลวงพ่อโตประดิษฐานเป็นพระคู่บ้านคู่เมืองของตำบลบางผึ้ง ตามประวัติเล่าว่า พระหลวงพ่อโต ลอยน้ำมามีประชาชนเห็นจึงได้นำเชือกไปผูกและช่วยกันลากขึ้นจากน้ำ แต่ทำอย่างไรก็ไม่สำเร็จ จึงมีเณรองค์หนึ่งมาอาสาโดยใช้สายสิญจน์เพียงเส้นเดียวก็สามารถนำขึ้นจากน้ำได้ จึงนำมาประดิษฐานที่วัดบางผึ้งจนถึงทุกวันนี้

**อ้างอิง**
บางผึ้ง
ทางหลวงแผ่นดินหมายเลข 3438

ทางหลวงแผ่นดินหมายเลข 3438 (สายหนองฉาง – ถนนสุด) เป็นทางหลวงแผ่นดินที่เชื่อมต่อระหว่างจังหวัดอุทัยธานี กับ จังหวัดนครสวรรค์ มีระยะทางตลอดทั้งสาย 57.723 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกลานสัก บนทางหลวงแผ่นดินหมายเลข 333 ตำบลหนองสรวง อำเภอหนองฉาง ไปทางทิศตะวันตกเฉียงเหนือ ผ่านทางเข้าหุบป่าตาด เข้าสู่เขตอำเภอลานสัก แล้วตัดกับทางหลวงแผ่นดินหมายเลข 3282 และ ทางหลวงแผ่นดินหมายเลข 3456 ผ่านตัวอำเภอลานสัก แล้วผ่านเขื่อนทับเสลา และผ่านทางเข้าเขตรักษาพันธุ์สัตว์ป่าห้วยขาแข้ง แล้วเข้าสู่เขตจังหวัดนครสวรรค์ ไปสิ้นสุดบนทางหลวงแผ่นดินหมายเลข 3473 ที่บ้านถนนสุด ในตำบลแม่เปิน อำเภอแม่เปิน จังหวัดนครสวรรค์ เป็นเส้นทางในความรับผิดชอบของแขวงทางหลวงอุทัยธานี และ แขวงทางหลวงนครสวรรค์ที่ 1

**การแบ่งตอนควบคุม**
ทางหลวงแผ่นดินหมายเลข 3438 แบ่งเขตการควบคุมออกเป็น 3 ตอน ได้แก่

**รายชื่อทางแยก**

**สถานที่สำคัญ**
 เขตรักษาพันธุ์สัตว์ป่าห้วยขาแข้ง- อ่างเก็บน้ำทับเสลา

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  กรมทางหลวง กระทรวงคมนาคม
3438
4-3438
หมวดหมู่:ถนนในจังหวัดอุทัยธานี
หมวดหมู่:ถนนในจังหวัดนครสวรรค์
ยุพยง เหมะศิลปิน

รองศาสตราจารย์ยุพยง เหมะศิลปิน เป็นสถาปนิก อดีตนายกสภาสถาปนิก เป็นหนึ่งในผู้ก่อตั้งคณะสถาปัตยกรรมศาสตร์ มหาวิทยาลัยเกษตรศาสตร์ เป็นสถาปนิกออกแบบอาคารต่าง ๆ ภายในมหาวิทยาลัยเกษตรศาสตร์ เป็นกรรมการผู้ทรงคุณวุฒิ ปรับปรุงหลักสูตร ประเมินผลงานทางวิชาการ เป็นประธานอนุกรรมการจัดทำคลังข้อสอบ จัดสอบความรู้ และสอบเทียบวิทยฐานะผู้ขอรับใบประกอบวิชาชีพ สถาปัตยกรรมควบคุม และเป็นผู้มีบทบาทในการประสานเครือข่าย ความร่วมมือจากภาควิชาการ เข้าสู่วิชาชีพในฐานะกรรมการสมาคมสถาปนิกสยาม 
ยุพยงศึกษาระดับชั้นอนุบาลถึง มศ.5 จากโรงเรียนมาแตร์เดอีวิทยาลัย ศึกษาต่อระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย จากนั้นทำงานเป็นสถาปนิกโทที่การประปานครหลวงที่แม้นศรี เป็นสถาปนิกคนแรกของการประปา แล้วเป็นอาจารย์ที่มหาวิทยาลัยเกษตรศาสตร์ ได้เรียนระดับปริญญาโทที่มหาวิทยาลัยอิลลินอย เออร์แบนา-แชมเปญจน์ เมื่อศึกษาจบได้ร่วมกับทองพันธุ์ พูนสุวรรณวางผังและพัฒนาพื้นที่มหาวิทยาลัยเกษตรศาสตร์ทั้งที่วิทยาเขตบางเขนและวิทยาเขตกำแพงแสน ได้เป็นกรรมการตรวจการจ้างก่อสร้างอาคารต่าง ๆ เกือบทุกงานที่ออกแบบ
ยุพยงสอนวิชาออกแบบสถาปัตยกรรมในหลักสูตรวิศวกรรมโยธาตั้งแต่ พ.ศ. 2513 จนเมื่อ พ.ศ. 2538 เริ่มจัดตั้งภาควิชาสถาปัตยกรรมศาสตร์ มหาวิทยาลัยเกษตรศาสตร์ ยุพยงเป็นหนึ่งในผู้ก่อตั้ง จากนั้นดำรงตำแหน่งนายกสภาสถาปนิก วาระ พ.ศ. 2553–2558 ถือว่าเป็นนายกสภาสถาปนิกหญิงคนแรกและคนเดียวของสภาสถาปนิก ยุพยงได้รับการยกย่องเป็นสถาปนิกดีเด่น เมื่อ พ.ศ. 2558 
ด้านชีวิตส่วนตัวสมรสกับวิวัฒน์ เหมะศิลปิน ซึ่งเป็นสถาปนิกเช่นกัน

**เครื่องราชอิสริยาภรณ์**

**อ้างอิง**
หมวดหมู่:สถาปนิกชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากโรงเรียนมาแตร์เดอีวิทยาลัย
ฟุตซอลทีมชาติอินโดนีเซีย

ฟุตซอลทีมชาติอินโดนีเซีย เป็นทีมฟุตซอลตัวแทนจากประเทศอินโดนีเซียร่วมแข่งขันในระดับนานาชาติ ภายใต้การดูแลของสมาคมฟุตบอลอินโดนีเซีย ชนะเลิศฟุตซอลชิงแชมป์แห่งชาติอาเซียน 1 สมัย ในปี 2010

**อ้างอิง**
หมวดหมู่:ฟุตซอลทีมชาติในทวีปเอเชีย
ดวงใจฮาแบ็ค

ดวงใจฮาแบ็ค (하백의 신부; italic=yes) เป็นละครโทรทัศน์ของเกาหลีใต้ที่แยกออกมาจากการ์ตูนเกาหลีปี ค.ศ. 2006 เรื่อง Bride of the Water God โดย Yoon Mi-kyung ซีรีส์นี้นำแสดงโดย ชิน เซ-คย็อง ในบทบาทหลักร่วมกับ นัม จู-ฮย็อก, ลิม จู-ฮวัน, คริสตัล ช็อง และ กง มย็อง ซีรีส์ออกอากาศทางช่องเคเบิล ทีวีเอ็น ทุกวันจันทร์และวันอังคาร เวลา 22:55 น. (เวลามาตรฐานเกาหลี) ตั้งแต่วันที่ 3 กรกฎาคม ถึง 22 สิงหาคม ค.ศ. 2017

**เรื่องย่อ**
เมื่อเทพเจ้าแห่งดินแดนแห่งน้ำ ฮาแบ็ค (นัม จู-ฮย็อก) มาเยือนโลกเพื่อตามหาหินศักดิ์สิทธิ์สามก้อนที่จำเป็นสำหรับเขาเพื่อครอบครองบัลลังก์แห่งแดนศักดิ์สิทธิ์ เขาขอความช่วยเหลือจากนักจิตวิทยา ยุน โซ-อา (ชิน เซ-คย็อง) ทายาทเพียงคนเดียวที่เหลืออยู่จากครอบครัวชนชั้นกลางที่ถูกโชคชะตากำหนดให้รับใช้เขามาหลายชั่วอายุคน เพราะเธอไม่เชื่อว่าเขาเป็นเทพและเข้าใจผิดว่าเขาป่วยทางจิต เธอจึงต่อต้านเขาในตอนแรก อย่างไรก็ตาม หลังจากที่เธอได้พบกับเทพเจ้าแห่งดินแดนแห่งท้องฟ้า พี-รย็อม (กง มย็อง) เทพธิดาแห่งดินแดนแห่งน้ำ มู-รา (คริสตัล) และกึ่งเทพ ชิน ฮู-เย (ลิม จู-ฮวัน) เธอตัดสินใจช่วยเหลือเขา ในการแสวงหาของของเขา

**นักแสดง**

**นักแสดงนำ**
ชิน เซ-คย็อง รับบทเป็น ยุน โซ-อา
*นัม จู-ฮย็อก รับบทเป็น ฮาแบ็ก
*ลิม จู-ฮวัน รับบทเป็น ชิน ฮู-เย 
**ยุน ชัน-ย็อง รับบทเป็น ชิน ฮู-เย ตอนเด็ก
*คริสตัล ช็อง (ให้เครดิตชื่อ ช็อง ซู-จ็อง) รับบทเป็น มู-รา / Hye-ra
*กง มย็อง รับบทเป็น พี-รย็อม / Ahn-bin

**เพลงประกอบ**
Part 1
Part 2
Part 3
Part 4
Part 5
Part 6

**การรับชม**
ในตารางด้านล่าง ตัวเลขสีน้ำเงิน แสดงถึงคะแนนที่ต่ำที่สุด และตัวเลขสีแดง แสดงถึงคะแนนสูงสุด

**อ้างอิง**

**แหล่งข้อมูลอื่น**
id=tt6385752- Bride_of_the_Water_God_2017
หมวดหมู่:ละครโทรทัศน์เกาหลีใต้ในปี พ.ศ. 2560
หมวดหมู่:ละครโทรทัศน์โดยสตูดิโอดรากอน
หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2010
อิมราน ข่าน

อิมราน อาห์เมด ข่าน นิอาซี, post-nominals|country=PAK|list=HI PP (อูรดู/عمران احمد خان نیازی, Imran Ahmed Khan Niazi; เกิดเมื่อ 5 ตุลาคม 1952) เป็นนักการเมืองและอดีตนักคริกเก็ต ดำรงตำแหน่งนายกรัฐมนตรีปากีสถานคนที่ 22 ระหว่างปี 2018 ถึง 2022 
ข่านเกิดในครอบครัวชาวปาทาน ในเมืองลาฮอร์ เมื่อปี 1952 จบการศึกษาศิลปศาสตร์บัณฑิตจากวิทยาลัยเคเบิล มหาวิทยาลัยออกซ์เฟิร์ด ในปี 1975 และเริ่มเป็นนักกีฬาคริกเก็ตอาชีพตั้งแต่อายุ 18 จากซีรี่ส์การแข่งขันเทสต์ปี 1971 กับอังกฤษ ข่านวางมือจากคริกเก็ตในปี 1992 และเคยเป็นกัปตันทีมหมุนเวียนไปหลายครั้งตั้งแต่ปี 1982 ถึง 1992 ข่านเคยชนะถ้วยคริกเก็ตโลกในปี 1992 ซึ่งเป็นชัยชนะครั้งแรกและครั้งเดียวของปากีสถานในการแข่งขันนี้ ข่านได้รับการยอมรับว่าเป็นหนึ่งในออลราวเดอร์ที่เก่งกาจที่สุดคนหนึ่ง และมีชื่ออยู่ในหอเกียรติยศคริกเก็ตไอซีซี 
ข่านก่อตั้งโรงพยาบาลและศูนย์วิจัยโรคมะเร็งชาวกัต ข่านูมในลาฮอร์และเปศวร กับ วิทยาลัยนามาลในแมนวาลี ก่อนที่จะเริ่มต้นงานในสายการเมือง ในปี 1996 เขาก่อตั้งพรรคปากีสตานเตหรีเกอินซัฟ (PTI) ซึ่งมีที่นั่งในสภานิติบัญญัติแห่งชาติจากการเลือกตั้งปี 2002 และมีช่านเป็นสมาชิกฝ่ายค้านขากเขตเลือกตั้งแมนวาลีจนถึงปี 2007 พรรค PTI ทำการบอยคอตผลการเลือกตั้งปี 2008 แต่ในการเลือกตั้งรอบถัดมาในปี 2013 กลายมาเป็นพรรคที่ใหญ่ที่สุดอันดับสองในแง่ของคะแนนเสียง ในการเลือกตั้งทั่วไปปี 2018 พรรคลงสมัครโดยเน้นนโยบายประชานิยมและได้รับคะแนนเสียงมากที่สุดในสภา ตั้งคณะพันธมิตรในรัฐบาล และมีอิมราน ข่าน ขึ้นเป็นนายกรัฐมนตรี
ข่านได้แก้ปัญหาเกี่ยวกับวิกฤตสมดุลรายจ่าย โดยใช้ทุนกู้ยืมจากไอเอ็มเอฟ และวางแผนเพื่อหาทางออกจากวิกฤตเงินคงคลังที่ถดถอย รวมถึงลดงบประมาณกลาโหมเพื่อลดค่าใช้จ่ายของรัฐ ส่งผลให้มีการเติบโตของเศรษฐกิจโดยทั่วไปในระดับหนึ่ง ข่านเริ่มต้นแคมเปญต้านคอร์รัปชั่น ซึ่งถูกโจมตีโดยฝ่ายค้านว่าเป็นการล่าหัวมากกว่า เขาผ่านนโยบายเพิ่มอัตราการจัดเก็บภาษี, เพิ่มการลงทุน, และการปฏิรูปสังคมโดยผ่านโครงการเอหซาส ในเชิงสิ่งแวดล้อม รัฐบาลของข่านได้ทำการเปลี่ยนผ่านสู่พลังงานทางเลือก, ริเริ่มโครงการปลูกป่า และขยายเขตอนุรักษ์ รวมถึงจบริหารจัดการภาวะการระบาดของโควิด-19 ในเชิงการต่างประเทศ ข่านจัดการกับการปะทะประปรายบนพรมแดนกับอินเดีย, สนับสนุนขบวนการสันติภาพในอัฟกานิสถาน และสานสายสัมพันธ์ระหว่างประเทศกับจีน และ รัสเซีย ในชณะที่ความสัมพันธ์กับสหรัฐเย็นลง ในปี 2022 ข่านถูกลงคะแนนไม่ไว้วางใจอันเป็นผลจากวิกฤตรัฐธรรมนูญปี 2022 และเป็นผลให้เขาพ้นสภาพจากการเป็นนายกรัฐมนตรี

**อ้างอิง**
หมวดหมู่:บุคคลจากลาฮอร์
หมวดหมู่:นายกรัฐมนตรีปากีสถาน
หมวดหมู่:นักคริกเก็ตชาวปากีสถาน
หมวดหมู่:นักการเมืองปากีสถาน
ฟุตซอลชิงแชมป์เอเชีย 2022 รอบคัดเลือก

ฟุตซอลชิงแชมป์เอเชีย 2022 รอบคัดเลือก เป็นขั้นตอนการคัดเลือกที่จัดขึ้นโดย สมาพันธ์ฟุตบอลเอเชีย (เอเอฟซี) ที่จะกำหนดหาทีมที่เข้าร่วมสำหรับ ฟุตซอลชิงแชมป์เอเชีย 2022, ครั้งที่ 17 ของการแข่งขันฟุตซอลชายระดับนานาชาติของทวีปเอเชีย.
ทั้งหมด 15 ทีมได้สิทธิ์ที่จะเล่นในรอบสุดท้าย, รวมไปถึง คูเวต ผู้ได้สิทธิ์อัตโนมัติในฐานะเจ้าภาพ.
ขั้นตอนการคัดเลือกจะถูกแบ่งออกเป็นสี่โซน, โซนอาเซียน ในขณะที่ อาเซียนฟุตซอลแชมเปียนชิพ 2022 จะเป็นการแข่งขันรอบคัดเลือก, 
โซนกลาง และ โซนใต้, โซนตะวันออก และ โซนตะวันตก.

**ขั้นตอนการคัดเลือก**
จาก 47 ชาติสมาชิก เอเอฟซี, ทั้งหมด 31 ทีมเข้าสู่การแข่งขัน. 16 จุดในรอบสุดท้ายจะมีการกระจายดังนี้:
*เจ้าภาพ : 1 จุด (คูเวต)
*โซนตะวันตก : 5 จุด
*โซนกลางและใต้ : 4 จุด
*โซนตะวันออก : 3 จุด
*โซนอาเซียน : 3 จุด

**การจับสลาก**
 ในโซนตะวันตก, เจ็ดทีมจะถูกจับสลากอยู่ในหนึ่งกลุ่มที่มีสี่ทีมและกลุ่มอื่นที่มีสามทีม.
*ในโซนกลางและใต้, แปดทีมจะถูกจับสลากอยู่ในสองกลุ่ม.- ในโซนตะวันออก, เจ็ดทีมจะถูกจับสลากอยู่ในหนึ่งกลุ่มที่มีสี่ทีมและกลุ่มอื่นที่มีสามทีม.- สามตำแหน่งที่มาจากโซนอาเซียนจะถูกกำหนดโดย อาเซียนฟุตซอลแชมเปียนชิพ 2022 ทำการจับฉลากแยกกันโดยสหพันธ์ฟุตบอลอาเซียนในวันที่ 21 กุมภาพันธ์.

**โซนตะวันตก**
สองทีมที่ดีที่สุดของแต่ละกลุ่ม, และผู้ชนะของการเพลย์ออฟระหว่างกลุ่มทีมอันดับที่สาม, จะได้สิทธิ์สำหรับ ฟุตซอลขิงแชมป์เอเชีย 2022.
*แมตช์ทั้งหมดจะลงเล่นใน สหรัฐอาหรับเอมิเรตส์.
*เวลาที่ระบุไว้คือ UTC+4.

**กลุ่ม เอ**
----
----

**กลุ่ม บี**
----
----

**เพลย์ออฟ**
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.

**โซนกลางและใต้**
สองทีมที่ดีที่สุดของแต่ละกลุ่มจะได้สิทธิ์สำหรับ ฟุตซอลชิงแชมป์เอเชีย 2022.
*แต่ละนัดจะลงเล่นระหว่างวันที่ 10 และ 12 เมษายน พ.ศ. 2565.
*แมตช์ทั้งหมดจะลงเล่นใน ประเทศคีร์กีซสถาน.
*เวลาที่ระบุไว้คือ UTC+6.

**กลุ่ม เอ**
----
----

**กลุ่ม บี**
----
----

**โซนตะวันออก**
สามทีมที่ดีที่สุดจะผ่านเข้ารอบสำหรับ ฟุตซอลชิงแชมป์เอเชีย 2022. จีน ถอนทีมออกจากการแข่งขันเมื่อวันที่ 20 เมษายน ค.ศ. 2022 เนื่องจากจำนวนผู้ป่วย โควิด-19 ที่เพิ่มขึ้นในประเทศหลังจาก การระบาดของ โควิด-19 ที่เซี่ยงไฮ้ในปี พ.ศ. 2565. ก่อนที่พวกเขาจะถอนตัว, การคัดเลือกจะถูกจัดระหว่างหกทีมซึ่งถูกดึงออกเป็นสองกลุ่มจากสามทีม โดยแชมป์กลุ่มและผู้ชนะในรอบเพลย์ออฟระหว่างรองชนะเลิศกลุ่มเพื่อผ่านเข้ารอบสำหรับการแข่งขันรอบสุดท้าย.
*แมตช์ที่จะลงเล่นระหว่างวันที่ 17 และ 21 พฤษภาคม พ.ศ. 2565.
*แมตช์ทั้งหมดจะลงเล่นใน ประเทศมาเลเซีย.
*เวลาที่ระบุไว้คือ UTC+8.
----
----
----
----

**โซนอาเซียน**
สามทีมที่ดีที่สุดของ อาเซียนฟุตซอลแชมเปียนชิพ 2022 จะได้เข้ารอบสำหรับ ฟุตซอลชิงแชมป์เอเชีย 2022.
*แต่ละแมตช์จะลงเล่น ระหว่างวันที่ 2 และ 10 เมษายน พ.ศ. 2565.
*แมตช์ทั้งหมดได้จัดขึ้นในประเทศไทย.
*เวลาที่ระบุไว้คือ UTC+7.

**กลุ่ม เอ**
----
----
----
----

**กลุ่ม บี**
----
----

**รอบรองชนะเลิศ**
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.

**นัดชิงอันดับที่สาม**
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.

**รอบชิงชนะเลิศ**

**อ้างอิง**
หมวดหมู่:สมาพันธ์ฟุตบอลเอเชีย
หมวดหมู่:ฟุตซอล
หมวดหมู่:ฟุตบอลไทยในปี พ.ศ. 2565
แอ็นสท์ เอากุสท์ ดยุกแห่งเบราน์ชไวค์

แอ็นสท์ เอากุสท์ (Ernst August Christian Georg; 17 พฤศจิกายน ค.ศ. 1887 – 30 มกราคม ค.ศ. 1953) เป็นดยุกแห่งเบราน์ชไวค์ ที่ปกครอง ตั้งแต่ 2 พฤศจิกายน 1913 ถึง 8 พฤศจิกายน 1918 พระองค์เป็นพระราชนัดดาในพระเจ้าเกออร์คที่ 5 แห่งฮันโนเฟอร์ซึ่งถูกปรัสเซียขับออกจากบัลลังก์ฮันโนเฟอร์ในปี 1866 และพระเจ้าคริสเตียนที่ 9 แห่งเดนมาร์ก  รวมถึงเป็นพระราชบิดาในสมเด็จพระราชินีฟรีแดรีกีแห่งกรีซพระมเหสีในสมเด็จพระเจ้าปัฟโลสแห่งกรีซ พระราชอัยกาในสมเด็จพระราชินีโซเฟียแห่งสเปน พระมเหสีในสมเด็จพระราชาธิบดีฆวน การ์โลสที่ 1 แห่งสเปนและสมเด็จพระราชาธิบดีกอนสตันดีโนสที่ 2 แห่งกรีซ สมเด็จพระราชาธิบดีพระองค์สุดท้ายของกรีซ และพระราชปัยกาในสมเด็จพระราชาธิบดีเฟลิเปที่ 6 แห่งสเปน สมเด็จพระราชาธิบดีพระองค์ปัจจุบันของสเปน

**อ้างอิง**
หมวดหมู่:เจ้าชายสหราชอาณาจักร
หมวดหมู่:ราชวงศ์ฮันโนเฟอร์
หมวดหมู่:บุคคลจากเวียนนา
หมวดหมู่:นายพลชาวปรัสเซีย
หมวดหมู่:ทหารชาวปรัสเซีย
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
ชิน เซ-คย็อง

ชิน เซ-คย็อง (신세경; เกิด 29 กรกฎาคม 1990) เป็นนักแสดง นักร้อง และนางแบบสาวชาวเกาหลีใต้ เธอเริ่มต้นจากการเป็นนักแสดงเด็กและประสบความสำเร็จในปี ค.ศ. 2009 ด้วยซิทคอม High Kick Through the Roof  ต่อมาเธอได้แสดงในภาพยนตร์ Hindsight (2011), ยุทธการโฉบเหนือฟ้า (2012) และ Tazza: The Hidden Card (2014) รวมถึงละครโทรทัศน์ จอมกษัตริย์ตำนานอักษร (2011), สืบรักจากกลิ่น (2015) , 6 มังกรกำเนิดโชซอน (2015-2016), ดวงใจฮาแบ็ค (2017), Black Knight: The Man Who Guards Me (2017-2018), กูแฮรยอง นารีจารึกโลก (2019) และ Run On (2020)
ในปี ค.ศ. 2011 ฟอร์บส์จัดให้เธอเป็นหนึ่งใน 40 คนดังที่ทรงอิทธิพลที่สุดในเกาหลี เธออยู่ในอันดับที่ 26 และอันดับที่ 14 ในปี ค.ศ. 2012

**ชีวิตวัยเด็กและการศึกษา**
ชินเกิดเมื่อวันที่ 29 กรกฎาคม ปี ค.ศ. 1990 ที่ เขตยังช็อน กรุงโซล ประเทศเกาหลีใต้ เธอเรียนที่โรงเรียนมัธยมชินมกก่อนเข้าเรียนต่อที่มหาวิทยาลัยจุงอัง ซึ่งเธอเรียนเอกศิลปะการแสดง

**อาชีพ**

**1998-2009: จุดเริ่มต้นการเป็นนักแสดงเด็ก**
ชินเปิดตัวในวงการบันเทิงเมื่ออายุได้แปดขวบในปี ค.ศ. 1998 เมื่อเธอได้อยู่บนหน้าปกและโปสเตอร์สำหรับอัลบั้มเดี่ยวของ Seo Taiji คืออัลบั้ม Take Five ในฐานะนักแสดงเด็ก ชิน เซ-คย็อง เป็นที่รู้จักในหมู่ชาวเกาหลีแล้วเพราะการปรากฏตัวของเธอในรายการเด็กยอดนิยม Ppo Ppo Ppo ซึ่งมีสมาชิกและหัวหน้าวงบิกแบงอย่างจี-ดรากอนร่วมแสดงด้วย โดยเธอใช้เวลาในวัยเด็กของเธอในฐานะพิธีกรรายการเด็ก
หลังจากที่เธอได้เป็นส่วนเล็ก ๆ ในภาพยนตร์เรื่องจับยัยตัวจุ้นมาแต่งงาน โดยรับบทเป็น ฮเย-ว็อน เพื่อนของ โบ-อึน นางเอกของเรื่อง ต่อมาเธอก็ได้แสดงนำในภาพยนตร์สยองขวัญเหนือธรรมชาติเรื่อง Cinderella, ภาพยนตร์รวมเรื่องสั้นเรื่อง Acoustic และ Five Senses of Eros รวมถึงได้รับการตอบรับเป็นอย่างดีจากบทเจ้าหญิงช็อนมย็องตอนวัยรุ่นในละครเรื่องซอนต็อก มหาราชินีสามแผ่นดิน

**2009-2014: ความนิยมที่เพิ่มขึ้นและบทบาทการเปลี่ยนผ่าน**
ชินพลิกบทบาทเป็นแม่บ้านในซีซันที่สองของทีวีซิตคอมยอดนิยมเรื่อง High Kick! ในปี ค.ศ. 2009 ชิน ได้เซ็นสัญญาโฆษณาทางโทรทัศน์และโฆษณาสิ่งพิมพ์มากมายจากซิทคอมที่โด่งดังจากการแสดงของเธอ  ตามมาด้วยบทนำของเธอในผลงานการแสดงที่มีชื่อเสียงได้แก่ ภาพยนตร์นัวร์ Hindsight กับ ซง คัง-โฮ ละครประวัติศาสตร์ที่ได้รับเรตติ้งสูงเรื่องจอมกษัตริย์ตำนานอักษรกับชัง ฮย็อก และ ฮัน ซ็อก-กยู และภาพยนตร์แอคชั่นกลางอากาศเรื่องยุทธการโฉบเหนือฟ้ากับเรน.

**อ้างอิง**
หมวดหมู่:นักแสดงละครโทรทัศน์หญิงชาวเกาหลี
หมวดหมู่:บุคคลที่เกิดในปี พ.ศ. 2533
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:บุคคลจากโซล
หมวดหมู่:ศิษย์เก่าจากมหาวิทยาลัยจุงอัง
หมวดหมู่:นักร้องจากโซล
หมวดหมู่:นักแสดงหญิงจากโซล
หมวดหมู่:ภาพยนตร์ยูเครน

หมวดหมู่สำหรับ ภาพยนตร์ จาก ประเทศยูเครน 
ย
หมวดหมู่:วัฒนธรรมยูเครน
หมวดหมู่:ภาพยนตร์โซเวียต
หมวดหมู่:ภาพยนตร์ในประเทศยูเครน
แม่แบบ:ผลการเลือกตั้งสมาชิกสภากรุงเทพมหานคร พ.ศ. 2565

ผลการเลือกตั้งสมาชิกสภากรุงเทพมหานคร พ.ศ. 2565
พรรค
คะแนนเสียง
ร้อยละ
ที่นั่ง
เพื่อไทย
620,009
26.77
20
ก้าวไกล
485,830
20.85
14
ประชาธิปัตย์
348,852
15.06
9
กลุ่มรักษ์กรุงเทพ
191,922
8.21
3
พลังประชารัฐ
274,970
11.84
2
ไทยสร้างไทย
241,975
10.45
2
กล้า
53,332
2.30
0
ผู้สมัครอิสระ
39,343
1.68
0
รวมไทยยูไนเต็ด
20,477
0.91
0
ภูมิใจไทย
19,789
0.85
0
ประชากรไทย
14,306
0.63
0
เสรีรวมไทย
5,496
0.24
0
อนาคตไทย
4,544
0.20
0
คะแนนสมบูรณ์
2,320,845
100.00
50
คะแนนเสีย
113,945
4.32
ไม่ประสงค์ลงคะแนน
240,739
9.12
จำนวนผู้มาใช้สิทธิ์เลือกตั้ง
2,635,283
60.48
จำนวนผู้มีสิทธิ์เลือกตั้ง
4,357,097
ที่มา :  เว็บไซต์ the matter  เว็บไซต์ไทยพีบีเอส  ข้อมูลรวบรวมโดยอาสาสมัครจากโครงการ Vote62
}
แล้วแต่ดาว

แล้วแต่ดาว (Star In My Mind The Series) เป็นละครชุดทางโทรทัศน์ในปีพ.ศ. 2565  นำแสดงโดยอาเชน ไอย์ดึน (จุง) และณัฎฐ์ฐชัย บุญประเสริฐ (ดัง) สร้างจากนิยายเรื่อง แล้วแต่ดาว โดยนักเขียนนามปากกาว่า peachhplease
กำกับการแสดงโดย ศิวัจน์ สวัสดิ์มณีกุล (นิว) อำนวยการผลิตโดยจีเอ็มเอ็มทีวี ร่วมกับ สตูดิโอ วาบิ ซาบิ เปิดตัวครั้งแรกในงาน GMMTV 2022:BORDERLESS ในวันที่ 1 ธันวาคม ปีพ.ศ. 2564 ซึ่งเป็นหนึ่งโปรเจ็กต์ซีรีส์ Star&Sky แล้วแต่ดาว | ขั้วฟ้าของผม โดยแล้วแต่ดาวจะออกอากาศจำนวน 8 ตอนในครึ่งแรกและต่อด้วยขั้วฟ้าของผม เริ่มออกอากาศครั้งแรกในวันที่ 8 เมษายน พ.ศ. 2565 ทางช่องจีเอ็มเอ็ม 25 เวลา 20:30 น. (ตามเวลาไทย) และย้อนหลังทางแอปพลิเคชันวิว ในเวลา 22:30 น.

**เรื่องย่อ**
เรื่องราวของเด็กหนุ่มอย่าง "ดาวเหนือ" (ณัฎฐ์ฐชัย บุญประเสริฐ) ที่แอบชอบนักเรียนต่างห้องอย่าง "คาบคลื่น" (อาเชน ไอย์ดึน) ด้วยเหตุจำเป็นที่ทำให้ดาวเหนือต้องย้ายโรงเรียนกระทันหันตั้งแต่ชั้นมัธยมศึกษาปีที่ 5 เนื่องจากต้องย้ายตามพ่อที่เป็นทูตไปอยู่ที่เยอรมัน ทำให้ดาวเหนือตัดสินใจสารภาพรักกับคาบคลื่นในวันที่ต้องย้ายไปเยอรมันในวันสุดท้าย สองปีต่อมาดาวเหนือตัดสินใจกลับมาเรียนต่อในระดับมหาวิทยาลัยที่ไทย และได้รับเลือกให้เป็นเดือนคณะศิลปกรรมศาสตร์ ทำให้ดาวเหนือได้พบกับ คาบคลื่นที่อยู่ในฐานะเดือนคณะทันตแพทยศาสตร์ ดาวเหนือเลือกที่จะทำเป็นไม่รู้จักคาบคลื่น แต่โชคชะตานำพาให้ดาวเหนือมาเป็นรูมเมตกับคาบคลื่นทำให้ทั้งคู่ได้สานต่อความสัมพันธ์ที่ติดอยู่ในใจต่อกันและกัน

**นักแสดงและบทบาท**
ด้านล่างนี้เป็นรายชื่อนักแสดงและบทบาทที่ได้รับ :

**นักแสดงหลัก**
อาเชน ไอย์ดึน (จุง) รับบท คาบคลื่น
*ณัฎฐ์ฐชัย บุญประเสริฐ (ดัง) รับบท ดาวเหนือ

**นักแสดงสมทบ**
ภานุโรจน์ เฉลิมกิจพรทวี (เปปเปอร์) รับบท ไต้ฝุ่น
*ภวินท์ กุลการัญยวิชญ์ (ภวิน) รับบท ไม้ที
*กิตติภพ เสรีวิชัยสวัสดิ์ (สตางค์) รับบท ฌอน
*ธนวินท์ ผลเจริญรัตน์ (วินนี่) รับบท โนเน
*ชยกร จุฑามาศ (เจเจ) รับบท ปกป้อง
*ทินพันธ์ ตันตุ้ย (โต๋) รับบท โนเอล
*เบญญาภา จีนประสม (วิว) รับบท จอร์เจีย
*อภิชญา แซ่จัง (ไซซี) รับบท ถิงถิง
*ปรียาภัทย์ หล่อสุวรรณศิริ (เอิร์น) รับบท พะแพง
*จิรกิตติ์ ถาวรวงศ์ (เมฆ) รับบท ขั้วฟ้า
*จิรันธนิน ตรัยรัตนยนต์ (มาร์ค) รับบท ปริ๊นซ์

**นักแสดงรับเชิญ**
สรวงสุดา ลาวัณย์ประเสริฐ (น้ำฝน) รับบท แม่ของคาบคลื่น (ตอนที่ 3)
*พัฐสิฏ เพิ่มพูลสวัสดิ์ (สุดยอด) รับบท พี่สต๊าฟการประกวดดาว-เดือน (ตอนที่ 1-3)
*ซาแมนท่า เมลานี่ โค้ทส์ (แซมมี่) รับบท พี่สต๊าฟและพิธีกรการประกวดดาว-เดือน (ตอนที่ 1-4)

**เรตติง**
ในตารางด้านล่างนี้ ตัวเลขสีน้ำเงิน แสดงถึงเรตติงที่ต่ำที่สุดและ ตัวเลขสีแดง แสดงถึงเรตติงที่สูงที่สุด

**เพลงประกอบซีรีส์**

**อ้างอิง**

**แหล่งข้อมูลอื่น**
 แล้วแต่ดาว บน เว็บไซต์ของจีเอ็มเอ็มทีวี- แล้วแต่ดาว บน วิว
*title=แล้วแต่ดาว
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์วัยรุ่นไทย
หมวดหมู่:ละครชายรักชายไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ที่กำกับโดย ศิวัจน์ สวัสดิ์มณีกุล
หมวดหมู่:ละครโทรทัศน์ภาษาไทย
การอภิปรายไม่ไว้วางใจอิมราน ข่าน

อิมราน ข่าน เข้าพบ วลาดีมีร์ ปูติน ระหว่างการเดินทางเยือนรัสเซียเมื่อกุมภาพันธ์ 2022
ในวันที่ 8 มีนาคม 2022 ผู้แทนพรรคฝ่ายค้านในปากีสถานยื่นญัตติการอภิปรายไม่ไว้วางใจนายกรัฐมนตรี อิมราน ข่าน ต่อสภานิติบัญญัติแห่งชาติปากีสถาน พรรคฝ่ายค้านซึ่งเป็นพันธมิตรกันภายใต้ชื่อขบวนการประชาธิปไตยปากีสถาน (PDM) เสาะหาหนทางในการเอาข่านออกจากตำแหน่ง และกล่าวหาระบบการปกครองแบบผสมของข่านว่าล้มเหลวในการบริหารราชการ, ทำการล่าหัวนักการเมืองฝ่ายตรงข้าม และล้มเหลวในการบริหารเศรษฐกิจกับนโยบายต่างประเทศ ข่านกล่าวโทษสหรัฐว่าอยู่เบื้องหลัง "เรื่องลวงเรื่องการต่างประเทศ" เพื่อที่จะขับไล่เขาและเปลี่ยนแปลงการปกครอง พร้อมระบุว่าเขามีหลักฐานลายลักษณ์อักษรเกี่ยวกับข้อกล่าวอ้างนี้ ในขณะที่สหรัฐปฏิเสธข้อกล่าวหาทุกประการ
การตัดสินใจส่งญัตติอภิปรายไม่ไว้วางใจมีขึ้นในการประชุมของพรรคฝ่ายค้าน ผู้นำฝ่ายค้าน เชห์บาซ ชารีฟ ระบุแก่สื่อว่าการเสนอญัตตินี้เป็นผลมาจากความล้มเหลวของรัฐบาลในการบริหารเศรษฐกิจและตัวชี้วัดทางสังคมต่าง ๆ ตลอดระยะเวลาสี่ปีในการดำรงตำแหน่งของข่าน ทางฝั่งรัฐบาลโต้กลับโดยระบุว่าฝ่ายค้านได้รับการหนุนหลังโดยต่างประเทศ และได้รับเอกสารลับผ่านทางสถานทูต ลงวันที่ 7 มีนาคม 2022 ซึ่งมีการระบุ "ภัยคุกคาม" โดยสหรัฐ และประสงค์จะเห็นข่านลงจากรัฐบาล รวมถึงมีการวางข้อแลกเปลี่ยนว่าสหรัฐจะ "ให้อภัย" ถ้าการอภิปรายไม่ไว้วางใจสำเร็จ รวมถึงมีการกล่าวโทษว่าสหรัฐไม่พึงพอใจมากต่อนโยบายต่างประเทศและการเดินทางเยือนรัสเซียของข่าน
ในวันที่ 3 เมษายน 2022 ญัตติการอภิปรายไม่ไว้วางใจถูกปฏิเสธด้วยเสียงเอกฉันท์ โดยกาซีม ข่าน ซูรี รองประธานสภาแห่งชาติ โดยอ้างว่าญัตตินี้เป็น "การแทรกแซงจากต่างชาติ" ข่านเสนอแก่ประธานาธิบดีอารีฟ อัลวี ให้ยุบสภาและให้จัดการเลือกตั้งทั่วไป ส่งผลให้ศาลสูงปากีสถานยื่นคำร้องแก่ตน (suo moto) เพื่อแก้ไขวิกฤตการณ์รัฐธรรมนูญนี้ ผลการลงคะแนนจากศาลสูงเป็นเอกฉันท์ที่คะแนน 5–0 ให้การปฏิเสธการนำญัตติเข้าสภาที่รองประธานสภาทำนั้นขัดต่อรัฐธรรมนูญ ส่งผลให้ญัตติการอภิปรายสามารถเข้าสภาได้ในวันที่ 10 เมษายน 2022 ผลการลงคะแนนไม่ไว้วางใจอิมราน ข่าน อยู่ที่ 174 เสียง จาก 342 ที่นั่งในสภานิติบัญญัติแห่งชาติ ส่งผลให้อิมราน ข่าน ต้องออกจากการเป็นนายกรัฐมนตรีเนื่องจากสมาชิกสภาลงเสียงไม่ไว้วางใจ ข่านเป็นนายกรัฐมนตรีปากีสถานคนแรกที่ต้องออกจากตำแหน่งหลังถูกสภาลงเสียงไม่ไว้วางใจ

**อ้างอิง**
หมวดหมู่:ประเทศปากีสถานในปี พ.ศ. 2565
หมวดหมู่:อิมราน ข่าน
หมวดหมู่:การเมืองปากีสถาน
หมวดหมู่:พ.ศ. 2565
วัดตองปุ (จังหวัดพระนครศรีอยุธยา)

วัดตองปุ  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณที่แม่น้ำป่าสักและแม่น้ำลพบุรีไหลมาบรรจบกัน ในตำบลบ้านเกาะ อำเภอพระนครศรีอยุธยา จังหวัดพระนครศรีอยุธยา มีที่ดินตั้งเขตวัดเนื้อที่ 21 ไร่ 2 งาน 76 ตารางวา
วัดตองปุตั้งวัดเมื่อ พ.ศ. 1920 ได้รับพระราชทานวิสุงคามสีมาครั้งหลังเมื่อวันที่ 23 สิงหาคม พ.ศ. 2499 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 23 สิงหาคม พ.ศ. 2507 ตามประวัติเล่าว่าเป็นวัดที่สมเด็จพระนเรศวรมหาราชสร้างถวายเป็นที่จำพรรษาแด่พระมหาเถรคันฉ่อง พระเถระผู้ใหญ่ชาวรามัญ ต่อมาวัดตองปุกลายสภาพเป็นวัดร้างอยู่ระยะหนึ่ง พระที่เคยจำพรรษาอยู่ก็ย้ายไปประจำ ณ วัดสะแก โดยพระปลัดนาคที่จำพรรษาอยู่วัดสะแก มักมาท่องหนังสือที่วัดตองปุเป็นประจำ จนภายหลังมีการสร้างเพิง ต่อมาชาวบ้านที่เลื่อมใสและเป็นญาติโยมก็หันมาทำบุญ ณ วัดตองปุนี้อีกครั้ง ทำให้วัดตองปุมีการพัฒนาการก่อสร้างเสนาสนะ 
อาคารเสนาสนะที่สำคัญ ได้แก่ วิหารหลวงพ่อโต แต่เดิมเป็นอุโบสถมหาอุดหลังเก่า ต่อมาได้บูรณะอุโบสถและหลวงพ่อโต หน้าอุโบสถและพระประธานหันหน้าไปทางทิศตะวันตก ลักษณะโบสถ์รามัญ เดิมสร้างขึ้นเพื่อใช้ประกอบพิธียันกิจ พิธีสวดพระปริตร ปลุกเสกน้ำมนต์ศักดิ์สิทธิ์ ปลุกเสกเครื่องรางของขลังในสมัยกรุงศรีอยุธยา และเรื่อยมาจนถึงสมัยกรุงรัตนโกสินทร์

**อ้างอิง**
ตองปุ
ตองปุ
หมวดหมู่:โบราณสถานในจังหวัดพระนครศรีอยุธยา
โมนีกา เด เจนนาโร

โมนีกา เด เจนนาโร (Monica De Gennaro) เกิดเมื่อวันที่ 8 เดือนมกราคม ค.ศ. 1987 เธอเป็นนักวอลเลย์บอลหญิงอาชีพชาวอิตาลี เล่นในตำแหน่งตัวรับอิสระ ปัจจุบันเล่นให้กับทีมอีโมโกวอลเลย์โกเนลยาโน และเป็นนักวอลเลย์บอลหญิงทีมชาติอิตาลี โดยเธอเข้าร่วมโอลิมปิกฤดูร้อน 2012, 2016 และ2020

**อาชีพ**
เด เจนนาโร เธอเข้าร่วมกับทีมชาติอิตาลีในการ แข่งขันวอลเลย์บอลหญิงชิงแชมป์โลก 2014 ทีมจบลงด้วยอันดับที่ 4 ของการแข่งขัน หลังจากแพ้ 2–3 เซ็ต ให้กับทีมวอลเลย์บอลหญิงทีมชาติบราซิล ในการแข่งขันชิงเหรียญทองแดง เช่นเดียวกับการแข่งขันวอลเลย์บอลหญิงชิงแชมป์โลก 2018 ทีมชาติอิตาลีได้รับรางวัลรองแชมป์ของการแข่งขัน หลังจากแพ้ให้กับทีมชาติเซอร์เบีย 3-2 เซ็ต โดยเธอก็ได้รับเลือกให้เป็นตัวรับอิสระที่ดีที่สุดของการแข่งขันทั้ง 2 ครั้ง ทั้ง 2014 และ 2018
ในการแข่งขัน ซีอีวีวิมินส์แชมเปียนส์ลีก ร่วมกับทีมอีโมโกวอลเลย์โกเนลยาโน ซึ่งในฤดูกาล 2016-17 และฤดูกาล 2018-19 อีโมโกวอลเลย์ จบการแข่งขันด้วยการเป็นรองแชมป์ และในฤดูกาล 2020-21 ทีมได้รับรางวัลชนะเลิศของการแข่งขัน โดยเธอได้รับรางวัล ตัวรับอิสระยอดเยี่ยม ของการฤดูกาลแข่งขันที่กล่าวมาข้างต้นทั้ง 3 ครั้ง ของรายการซีอีวีวิมินส์แชมเปียนส์ลีก 
ในการแข่งขันวอลเลย์บอลเวิลด์กรังด์ปรีซ์ 2017 ทีมวอลเลย์บอลหญิงทีมชาติอิตาลี จบอันดับ 2 ของการแข่งขันหลังพ่ายให้กับทีมชาติบราซิล 3-2 เซ็ต โดยเธอได้รับรางวัล ตัวรับอิสระยอดเยี่ยม ของการแข่งขันอีกด้วย
ในระดับสโมสร ในปี 2019 ทีมอีโมโกวอลเลย์โกเนลยาโน ได้เข้าร่วมแข่งขันวอลเลย์บอลหญิงชิงแชมป์สโมสรโลก 2019 ในประเทศจีน ทีมได้รับรางวัลชนะเลิศ หลังจากชนะทีมเอจซาจือบาซือ วีตรา ทีมจากประเทศตุรกี 3-1 เซ็ต ซึ่งเธอได้รับรางวัล ตัวรับอิสระยอดเยี่ยม ของการแข่งขันเช่นเดียวกัน
ในการแข่งขันวอลเลย์บอลหญิงชิงแชมป์ยุโรป 2021 ทีมชาติอิตาลี ชนะการแข่งขัน โดยชนะทีมชาติเซอร์เบีย 3-1 เซ็ต ในกรุงเบลเกรด ประเทศเซอร์เบีย และเธอก็ได้รับรางวัลบุคคลตัวรับอิสระยอดเยี่ยมอีกด้วย

**รางวัล**
 2006–07 ลีกอิตาลี - "ผู้รับยอดเยี่ยม"- 2007-08 ซีอีวีแชลเลนจ์คัพ - "ผู้รับยอดเยี่ยม"- 2013 มงเทรอวอลลีย์แมสเตอส์ - "ผู้รับยอดเยี่ยม"- 2014 ชิงแชมป์โลก - "ตัวรับอิสระยอดเยี่ยม"- 2016–17 ซีอีวีวิมินส์แชมเปียนส์ลีก - "ตัวรับอิสระยอดเยี่ยม"- 2016–17 อีตาเลียนคัพ "ผู้เล่นทรงคุณค่า"- 2017 เวิลด์กรังด์ปรีซ์ - "ตัวรับอิสระยอดเยี่ยม"- 2018 ชิงแชมป์โลก - "ตัวรับอิสระยอดเยี่ยม"- 2018–19 ลีกอิตาลี - "ผู้เล่นทรงคุณค่า"- 2020–21 ซีอีวีวิมินส์แชมเปียนส์ลีก - "ตัวรับอิสระยอดเยี่ยม"- 2021 ชิงแชมป์ยุโรป - "ตัวรับอิสระยอดเยี่ยม"- 2021 ชิงแชมป์สโมสรโลก - "ตัวรับอิสระยอดเยี่ยม"

**อ้างอิง**

**แหล่งข้อมูลอื่น**
 Monica De Gennaro
หมวดหมู่:นักวอลเลย์บอลชาวอิตาลี
เดอะแบ็กรูมส์

ภาพแบ็กรูมส์ต้นฉบับที่ถูกโพสต์ลงบนโฟร์แชน
เดอะแบ็กรูมส์ (The Backrooms) เป็นคริปปี้พาสต้าที่บอกเล่าเรื่องราวเกี่ยวกับเขาวงกตในมิติที่ซ้อนทับกับโลกโดยไม่มีสิ้นสุด เดอะแบ็กรูมส์มีลักษณะที่ประกอบด้วยกลิ่นเหม็นอับพรมชื้น ผนังโทนสีเหลืองขาวดำ และหลอดฟลูออเรสเซนต์ที่กระพริบสลัว ปัจจุบันอินเทอร์เน็ตได้ขยายแนวคิดออกจนมี "ด่าน" และ "เอนทิตี้" ในเดอะแบ็กรูมส์ เดอะแบ็กรูมส์ดั้งเดิมมีจุดเริ่มต้นมาจากภาพถ่ายสองภาพที่ปรากฏในความคิดเห็นบนเว็บบอร์ดโฟร์แชน ในโพสต์ที่ถามหา "ภาพที่ดูแล้วไม่สบายใจ" ตามมาด้วยเรื่องที่แต่งขึ้นจากภาพโดยผู้ใช้นิรนามรายหนึ่ง เดอะแบ็กรูมส์กลายเป็นส่วนหนึ่งของกระแสและสื่อสยองขวัญและนำไปเกี่ยวโยงกับลิมินัลสเปซส์ สถาบันเอสซีพี และอัลบั้มเพลง เอฟรีแวร์แอทดิเอนด์ออฟไทม์
เดอะแบ็กรูมส์มีที่มาจากกระทู้บนบอร์ด /x/ ของโฟร์แชน ในวันที่ 12 พฤษภาคม ค.ศ. 2019 ที่ซึ่งผู้ใช้นิรนามรายหนึ่งโพสต์ขอ "ภาพที่ทำให้รู้สึกอึดอัดที่ให้ความรู้สึก 'มันไม่ใช่'" ในส่วนความเห็นได้มีผู้ส่งภาพของโถงสีเหลืองสองภาพ ประกอบเรื่องราวของเดอะแบ็กรูมส์เป็นครั้งแรก ระบุว่าการเข้าไปในเดอะแบ็กรูมส์ได้จะต้องใช้การ "โนคลิปออกจากความเป็นจริงในที่ที่ไม่ถูกต้อง" คำว่าโนคลิปเป็นคำในวงการวิดีโอเกมใช้เรียกกรณีที่ผู้เล่นออกจากอาณาเขตที่เกมกำหนดหรือกั้นไว้ตำแหน่งที่ถ่ายภาพต้นฉบับของเดอะแบ็กรูมส์ไม่เป็นที่ทราบแน่ชัด มีการเสนอสถานที่ต่าง ๆ ที่เป็นไปได้ ไปจนถึงมีผู้เสนอว่าเป็นภาพที่สร้างขึ้นด้วยวิธีทางดิจิทัล
ผู้ใช้อินเทอร์เน็ตได้ขยายเรื่องราวของแบ็กรูมส์ออกไปอย่างมากในรูปของ "ด่าน" ซึ่งมีหลายพันด่าน บันทึกอยู่บนวิกิที่เกี่ยวข้องกับเดอะแบ็กรูมส์ ภาพของเดอะแบ็กรูมส์กลายเป็นส่วนหนึ่งของกระแสภาพถ่ายของลิมินัลสเปซบนอินเทอร์เน็ต ซึ่งมีการอธิบายไว้ว่าคือภาพที่กระตุ้นให้เกิด "ความรู้สึกหวนคะนึงถึงอดีต หลงทาง และความไม่แน่นอน" บนสื่อสังคมติ๊กต็อกมีแฮชแท็ก #liminalspaces ที่มียอดเข้าชมรวมมากกว่า 100 ล้านครั้ง
ความสยองขวัญของเดอะแบ็กรูมส์ถูกนำไปเปรียบกับเรื่องลวงเกี่ยวกับยูเอฟโอในแอเรีย 51 ภาพยนตร์ เดอะไชนิง โรงแรมผีนรก ของสแตนลีย์ คูบริก ตำนาน "ฮีโรบรายน์" ในเกม ไมน์คราฟต์  และภาพยนตร์ ค.ศ. 2019 เรื่อง หลอน ลวง เรา รวมถึงมีผู้ชี้ให้เห็นว่าความงงงวยของเดอะแบ็กรูมส์ส์เข้ากันและเกี่ยวพันกับเรื่องของสถาบันเอสซีพี และสิ่งก่อสร้างประหลาด ๆ ในเกม คอนโทรล (2019) ไปจนถึงการเทียบกับอัลบั้มเพลง เอฟรีแวร์แอทดิเอนด์ออฟไทม์ (2016–2019) ซึ่งแสดงอาการของสมองเสื่อมที่ใช้แซมเปิลเพลงจากยุคคริสต์ทศวรรษ 1920 มาร์ตา แฟร์โร ระบุบนเว็บข่าว Antropia ของอิตาลีว่าห้องโถงของเดอะแบ็กรูมส์ส์คล้ายคลึงอย่างมากกับโถงของโรงแรมโอเวอร์ลุก ในภาพยนตร์ เดอะไชนิง โรงแรมผีนรก

**อ้างอิง**

**แหล่งข้อมูลอื่น**
 เดอะแบ็กรูมส์
หมวดหมู่:เรื่องหลอกลวง
หมวดหมู่:เรื่องสยองขวัญ
หมวดหมู่:อินเทอร์เน็ตมีมในปี พ.ศ. 2562
หมวดหมู่:จินตนิมิต
หลี่ อี้สิ้ว

หลี่ อี้สิ้ว(Lee Yi-hsiu, ชาวจีน: 李易修; เกิดเมื่อวันที่ 10 มิถุนายน พ.ศ. 2531) รู้จักกันอย่างมืออาชีพในชื่อHistory Bro(ชาวจีน: 歷史哥),เป็นคนไต้หวันนักกิจกรรมทางการเมืองบุคลิกภาพวิทยุและคนดังทางอินเทอร์เน็ตลีสำเร็จการศึกษาระดับ ปริญญาโท ในประวัติศาสตร์จาก มหาวิทยาลัยครูแห่งชาติไต้หวันลีสนับสนุนผู้สมัครชิงตำแหน่งประธานาธิบดีฮัน กั๋วหวี(ชาวจีน: 韓國瑜)เขามีช่องยูทูบ

**อ้างอิง**
หมวดหมู่:ยูทูบเบอร์ชาวไต้หวัน
หมวดหมู่:นักจัดรายการวิทยุ
หมวดหมู่:บุคคลจากเกาสฺยง
มิสอินเตอร์เนชั่นแนลควีน 2004

มิสอินเตอร์เนชั่นแนลควีน 2004 (Miss International Queen 2004) เป็นการจัดประกวดมิสอินเตอร์เนชั่นแนลควีน ครั้งที่ 1 จัดขึ้นในวันที่ 6 พฤศจิกายน พ.ศ. 2547 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 22 คนจากทั่วโลก และผู้ที่ได้รับตำแหน่งมิสอินเตอร์เนชั่นแนลควีนคนแรกได้แก่ ตรีชฎา เพชรรัตน์ จากประเทศไทย

**ผลการประกวด**

**รางวัลพิเศษ**

**ผู้เข้าประกวด**
ในปีนี้มีผู้เข้าประกวดทั้งหมด 22 คน ดังต่อไปนี้- France - Sylvie Iynn- Germany - Ireen Sue- Hong Kong - Yan- India - Arisha Rani- Indonesia - Chenny Han- Indonesia - Megie- Indonesia - Vena- Japan - Fujiko Sakaki- Japan - Miki Yoshikawa- Japan - Tomo- Japan - Tsukusa Yamazaki- name=เกาหลีใต้ - Choi- name=เกาหลีใต้ - Eun Kyung- Laos - Sendgao- Malaysia - Natasha Aziz- Philippines - Apple Pie Mendoza- Philippines - Ma. Cristina Dandan- Philippines - Michelle- Singapore - Sonia Slizstar- Taiwan - Angela- Taiwan - Cher- Thailand - ตรีชฎา เพชรรัตน์

**อ้างอิง**
หมวดหมู่:มิสอินเตอร์เนชั่นแนลควีน
ปริเมราเฟเดราซิออน

ปริเมราเฟเดราซิออน (Primera Federación) หรือเดิมมีนามว่า ปริเมราดิบิซิออนเอร์เรเฟฟ เป็นลีกฟุตบอลระดับที่สามในระบบฟุตบอลลีกในประเทศสเปน ซึ่งเริ่มต้นขึ้นในฤดูกาล 2021–22 อยู่ภายใต้การบริหารของราชสหพันธ์ฟุตบอลสเปน (เอร์เรเฟฟ) โดยอยู่ในระดับรองจากลาลิกา และเซกุนดาดิบิซิออน แต่อยู่ในระดับสูงกว่าเซกุนดาดิบิซิออนเอร์เรเฟฟ และเตร์เซราดิบิซิออนเอร์เรเฟฟ

**ประวัติ**
ในปี ค.ศ. 2020 ราขสหพันธ์ฟุตบอลสเปน ได้ประกาศการปรับเปลี่ยนโครงสร้างของลีกสามดิวิชัน โดยแบ่งออกเป็นระดับกึ่งอาชีพสองลีก และมือสมัครเล่นหนึ่งลีก ซึ่ง ปริเมราดิบิซิออนเอร์เรเฟฟ จะเป็นลีกที่ตั้งขึ้นใหม่มาใช้เป็นลีกระดับที่สาม แทนที่เซกุนดาดิบิซิออน เบ และเซกุนดาดิบิซิออนเอร์เรเฟฟ จะถูกตั้งขึ้นใหม่เป็นลีกระดับที่สี่ แทนที่เตร์เซราดิบิซิออน ชณะที่ เตร์เซราดิบิซิออนเอร์เรเฟฟ จะถูกตั้งขึ้นใหม่เป็นลีกระดับที่ห้า ซึ่งจะมีความคล้ายคลึงกับเตร์เซราดิบิซิออนแบบเดิม
ในวันที่ 30 มิถุนายน ค.ศ. 2022 หลังจากลีกใช้ชื่อ ปริเมราดิบิซิออนเอร์เรเฟฟ ได้แค่หนึ่งฤดูกาล ลีกนี้ได้เปลี่ยนชื่อเป็น ปริเมราเฟเดราซิออน

**สโมสร**
ด้านล่างคือรายชื่อสโมสรที่ลงเล่นในฤดูกาล 2021–22

**ผลการแข่งขัน**
ทั้งสีทีทในแต่ละฤดูกาลจะได้เลื่อนชั้นทั้งหมด โดย ตัวหนา หมายถึง ทีมที่ชนะเลิศของทั้งลีก

**สถิติแบ่งตามสโมสร**
ตัวหนา หมายถึง ผลงานโดยรวม

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ es

หมวดหมู่:ลีกฟุตบอลในประเทศสเปน
หมวดหมู่:ฟุตบอลลีกระดับสาม
หมวดหมู่:ลีกกีฬากึ่งอาชีพ
หมวดหมู่:ลีกกีฬาที่ก่อตั้งในปี ค.ศ. 2021
มิสอินเตอร์เนชั่นแนลควีน 2005

มิสอินเตอร์เนชั่นแนลควีน 2005 (Miss International Queen 2005) เป็นการจัดประกวดมิสอินเตอร์เนชั่นแนลควีน ครั้งที่ 2 จัดขึ้นในวันที่ 29 ตุลาคม พ.ศ. 2548 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 18 คนจากทั่วโลก โดยตรีชฎา เพชรรัตน์ มิสอินเตอร์เนชั่นแนลควีน 2004 จากประเทศไทย ได้สวมมงกุฎให้แก่ มีมี มาร์ค จากประเทศสหรัฐอเมริกา เป็นผู้ครองตำแหน่งมิสอินเตอร์เนชั่นแนลควีนประจำปีนี้

**ผลการประกวด**

**รางวัลพิเศษ**

**ผู้เข้าประกวด**
ในปีนี้มีผู้เข้าประกวดทั้งหมด 19 คน ดังต่อไปนี้- Brazil - Andressa- Germany - Ireen Sue- Indonesia - Olivia Lauren- Japan - Kanon Maruyama- Japan - Tsukasa Yamazaki- name=เกาหลีใต้ - Yu Ri- Laos - Chantha Petchsrikwa- Malaysia - Ally Arena Teoh- Philippines - Donita Gauten- Philippines - Mary Jane Castro- Philippines - Mika Lee Adriana- Philippines - Sara Gomiz Trono- Philippines - Sean Pacifico- Thailand - ทิพย์ฑัณตรี รุจิรานนท์- Tibet - Tamitho Kuminti- USA - Mimi Marks- USA - Tiffany Ross- USA - Victoria Rall- USA - Zsane' Braxton

**อ้างอิง**
หมวดหมู่:มิสอินเตอร์เนชั่นแนลควีน
วิกิพีเดีย:เสนอบทความคุณภาพ/ท่าอากาศยานนานาชาติเบตง

=== ท่าอากาศยานนานาชาติเบตง**
 เสนอชื่อโดย Bebiezaza (คุย) อาจจะลองดูความเป็นไปได้ที่จะเป็นบทความคัดสรรด้วยก็ได้ครับ ส่วนเรื่องรูปตอนนี้ยังไม่ค่อยมีรูปที่เหมาะสมใน commons ครับ

**รายการตรวจ**
ผู้ทบทวนหลัก: (ลงชื่อผู้ทบทวนหลักที่นี่)

**เสนอแนะการปรับปรุง**
# ข้อมูลบางส่วนยังไม่เป็นปัจจุบัน ควรเพิ่มเนื้อหาเพื่อให้มีความสมบูรณ์มากยิ่งขึ้น --04shasha (คุย) 20:37, 29 สิงหาคม 2565 (+07)
พยาธิใบไม้ตับอ่อน

พยาธิใบไม้ตับอ่อน (Eurytrema pancreaticum) เป็นปรสิตในระบบท่อน้ำดีของสุกร โคกระบือ อูฐ และไพรเมตชั้นสูง พบได้ไม่บ่อยในมนุษย์ ซึ่งเป็นโฮสต์โดยบังเอิญ (accidental host) พบได้ในทวีปเอเชียและอเมริกาใต้ มีหอยน้ำจืดเป็นโฮสต์กึ่งกลางตัวแรก และมีตั๊กแตนเป็นโฮสต์กึ่งกลางที่สอง มีความยาวประมาณ 8–12 มม. และความกว้างประมาณ 5–8 มม.

**อ้างอิง**

**แหล่งข้อมูลอื่น**
 df=dmy-all
หมวดหมู่:ปรสิต
หมวดหมู่:โรคของทางเดินน้ำดี
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1914)

แอ็นสท์ เอากุสท์ เจ้าชายรัชทายาทแห่งเบราน์ชไวค์ เจ้าชายแห่งฮันโนเฟอร์ (Ernst August Prinz von Hannover; 18 มีนาคม ค.ศ. 1914 – 9 ธันวาคม ค.ศ. 1987) เป็นพระประมุขของราชวงศ์ฮันโนเฟอร์ตั้งแต่ปี 1953 จนกระทั่งสิ้นพระชนม์ใน 1987 ตั้งแต่ประสูติจนกระทั่งการปฏิวัติเยอรมันในปี ค.ศ. 1918–1919 พระองค์เป็นรัชทายาทของดัชชีเบราน์ชไวค์ซึ่งเป็นรัฐหนึ่งของจักรวรรดิเยอรมัน
พระองค์ประสูติที่เมืองเบราน์ชไวค์ประเทศเยอรมนี เป็นพระโอรสพระองค์โตของแอ็นสท์ เอากุสท์ ดยุกแห่งเบราน์ชไวค์และเจ้าหญิงวิคโทรีอา ลูอีเซอ แห่งปรัสเซีย พระราชธิดาพระองค์เดียวของจักรพรรดิวิลเฮ็ล์มที่ 2 พระองค์สืบเชื้อสายมาจากสมเด็จพระเจ้าจอร์จที่ 3 แห่งสหราชอาณาจักร พระบิดาและพระมารดาจึงพระญาติชั้นที่ 3 จึงถูกถอดออก ตั้งแต่ประสูติ พระองค์เป็นเจ้าชายรัชทายาทแห่งเบราน์ชไวค์  พระองค์ยังทรงประสูติได้ไม่นานใน ค.ศ. 1914 ทรงเป็นเจ้าชายสหราชอาณาจักร โดยสมเด็จพระเจ้าจอร์จที่ 5 แห่งสหราชอาณาจักร และเป็นทายาทสืบสกุลดยุกแห่งคัมบาลันด์และเทวิอ็อตเดล และ เอิร์ลแห่งอาร์มา ซึ่งถูกระงับภายใต้พระราชบัญญัติการกีดกัน 1917

**อ้างอิง**

หมวดหมู่:บุคคลจากรัฐนีเดอร์ซัคเซิน
หมวดหมู่:เจ้าชายสหราชอาณาจักร
หมวดหมู่:ราชวงศ์ฮันโนเฟอร์
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
บีเอ็นเคโฟร์ตีเอตทีมบีทรีไซชูเบลกะนารุสเตจ

บีเอ็นเคโฟร์ตีเอตทีมบีทรีไซชูเบลกะนารุสเตจ หรือ เสียงระฆังแห่งความฝัน (ไซชู เบล กะ นารุ) (ญี่ปุ่น: 最終ベルが鳴る ทับศัพท์: Saishuu bell ga naru) เป็นสเตจการแสดงลำดับที่ 2 ของบีเอ็นเคโฟร์ตีเอตทีมบีทรี (BIII) โดยมีที่มาจากเอเคบีโฟร์ตีเอตทีมเคสเตจที่ 4 และมีการดัดแปลงคำร้องเป็นภาษาไทยทั้งหมด ซึ่งได้เปิดแสดง ณ บีเอ็นเคโฟร์ตีเอต เดอะแคมปัส ครั้งแรกในรอบสื่อมวลชนเมื่อวันที่ 9 สิงหาคม พ.ศ.2563 และการแสดงปกติรอบแรกเมื่อวันที่ 22 สิงหาคม พ.ศ. 2563 จนถึงปัจจุบัน 

**รายชื่อเพลง**
หมายเหตุ: รายชื่อผู้ที่แสดงในแต่ละเพลงและช่วงอองคอร์จะนับจากสมาชิกขี้นแสดงวันแรกและการแสดงวันแรก สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ จากการแสดงครั้งแรก
M00.　overture
M01.　Mammoth (Mammoth / マンモス)
M02.   เสียงระฆังแห่งความฝัน (Saishuu Bell ga naru / 最終ベルが鳴る)
M03.　หลักสูตรความรัก (Boyfriend no tsukurikata / ボーイフレンドの作り方)
M04.　แค่ไม่อยากเป็นเด็กดี (Erai hito ni naritaku nai / 偉い人になりたくない)
M05.　Return Match (Return Match / リターンマッチ)(สุมิตตา ดวงแก้ว (ฝ้าย), เจนนิษฐ์ โอ่ประเสริฐ (เจนนิษฐ์), ณัฐรุจา ชุติวรรณโสภณ (แก้ว), ปัญสิกรณ์ ติยะกร (ปัญ))M06.　จอมโจรปล้นรัก (Hatsukoi dorobou / 初恋泥棒)(สุชญา แสนโคต (จิ๊บ), กรภัทร์ นิลประภา (เคท), จิดาภา แช่มช้อย (แพนด้า))M07.　Jewel ในดวงใจ (Gomen ne Jewel  / ごめんね ジュエル)(มิโอริ โอคุโบะ (มิโอริ), กวิสรา สิงห์ปลอด (มายยู), วรินท์รัตน์ ยลประสงค์ (นิกี้), วีรยา จาง (วี))M08.　ทุ่งดอกไม้ยามรัตติกาล (Oshibe to meshibe to yoru no chouchou / おしべとめしべと夜の蝶々)(รชยา ทัพพ์คุณานนต์ (มินมิน), กานต์ธีรา วัชรทัศนกุล (เนย))M09.　16 เสียงของพวกเรา (16 nin shimai no uta / 夜風の仕業)(เฌอปราง อารีย์กุล (เฌอปราง), กุลจิราณัฐ อินทรศิลป์ (เจน), วฑูศิริ ภูวปัญญาสิริ (ก่อน))M10.　Stand up 
M11.　Coolgirl
M12.　หมดทั้งใจให้เธอ (Kaiyuugyo no Capacity / 回遊魚のキャパシティ)
M13.　ไปกันมะ เจอกันหน่อย (Ai ni yukou / 会いに行こう)
ช่วงอองคอร์:
EN01.　แมวสยาม (Shamu Neko / シャムネコ)
EN02.　เส้นทางแห่งชีวิต (Melos no michi / メロスの道)
EN03.　เราจะเดินไปด้วยกัน (Sasae / 支え)

**รายชื่อสมาชิกที่แสดง**
บีเอ็นเคโฟร์ตีเอตทีมบีทรี: เฌอปราง อารีย์กุล, กุลจิราณัฐ อินทรศิลป์ (เจน), เจนนิษฐ์ โอ่ประเสริฐ, สุชญา แสนโคต (จิ๊บ), ณัฐรุจา ชุติวรรณโสภณ (แก้ว), กรภัทร์ นิลประภา (เคท), วฑูศิริ ภูวปัญญาศิริ (ก่อน), รชยา ทัพพ์คุณานนต์ (มินมิน), มิโอริ โอคุโบะ, กวิสรา สิงห์ปลอด (มายยู), วรินท์รัตน์ ยลประสงค์ (นิกี้), กานต์ธีรา วัชรทัศนกุล (เนย), จิดาภา แช่มช้อย (แพนด้า), รินรดา อินทร์ไธสง (เปี่ยม), ปัญสิกรณ์ ติยะกร (ปัญ) และ วีรยา จาง (วี)

**สมาชิกขึ้นแสดงวันแรก (Shonichi)**
บีเอ็นเคโฟร์ตีเอตทีมบีทรี: เฌอปราง อารีย์กุล, สุมิตตา ดวงแก้ว (ฝ้าย), กุลจิราณัฐ อินทรศิลป์ (เจน), เจนนิษฐ์ โอ่ประเสริฐ, สุชญา แสนโคต (จิ๊บ), ณัฐรุจา ชุติวรรณโสภณ (แก้ว), กรภัทร์ นิลประภา (เคท), วฑูศิริ ภูวปัญญาศิริ (ก่อน), รชยา ทัพพ์คุณานนต์ (มินมิน), มิโอริ โอคุโบะ, กวิสรา สิงห์ปลอด (มายยู), วรินท์รัตน์ ยลประสงค์ (นิกี้), กานต์ธีรา วัชรทัศนกุล (เนย), จิดาภา แช่มช้อย (แพนด้า), ปัญสิกรณ์ ติยะกร (ปัญ) และ วีรยา จาง (วี)

**หมายเหตุ**
 สมาชิกที่ไม่ได้แสดงครั้งแรก ได้แก่ รินรดา อินทร์ไธสง (เปี่ยม),- ในเพลง "16 เสียงของพวกเรา" เดิมทีชื่อ "18 เสียงของพวกเรา" แต่เมื่อมีสมาชิกจบการศึกษาไปจึงต้องลบชื่อเมมเบอร์ในเนื้อเพลงออก- สุมิตตา ดวงแก้ว (ฝ้าย) ได้ขึ้นแสดงในครั้งแรก แต่ภายหลังได้ถูกปลดจากการเป็นสมาชิกของวง

**อ้างอิง**
หมวดหมู่:บีเอ็นเคโฟร์ตีเอต
มิสอินเตอร์เนชั่นแนลควีน 2006

มิสอินเตอร์เนชั่นแนลควีน 2006 (Miss International Queen 2006) เป็นการจัดประกวดมิสอินเตอร์เนชั่นแนลควีน ครั้งที่ 3 จัดขึ้นในวันที่ 28 ตุลาคม พ.ศ. 2549 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 23 คนจากทั่วโลก โดยมีมี มาร์ค มิสอินเตอร์เนชั่นแนลควีน 2005 จากประเทศสหรัฐอเมริกา ได้สวมมงกุฎให้แก่ เอริกา แอนดรูว์ จากประเทศเม็กซิโก เป็นผู้ครองตำแหน่งมิสอินเตอร์เนชั่นแนลควีนประจำปีนี้

**ผลการประกวด**

**รางวัลพิเศษ**

**ผู้เข้าประกวด**
ในปีนี้มีผู้เข้าประกวดทั้งหมด 23 คน ดังต่อไปนี้- Australia - Kathrya Cole- Colombia - Diana Mascaros- Egypt - Darlene Illyana- Indonesia - Syllvia- Italy - Alessandea Da Costa- Japan - Baby Christina Andaya- Japan - Hikaru Asakawa- name=เกาหลีใต้ - Maria- Malaysia - Phylliscia Hsuan- Malaysia - Shasha Emmanuel- Mexico - Erica Andrews- Philippines - Alexis Marinas Jaromillo- Philippines - Armela Esguera- Philippines - Donita Crown Linapacan- Philippines - Joyce- Philippines - Katrina Ileth Halili- Philippines - Kristina Madrigal- Philippines - Patricia Montecarlo- Philippines - Shaina Marie Barber- Thailand - รัชระวี จีระประภากุล- United Kingdom - Leah True- USA - Asia Vitaie- USA - Domanigue Shappelle

**อ้างอิง**
หมวดหมู่:มิสอินเตอร์เนชั่นแนลควีน
หมวดหมู่:กองทุนการเงินระหว่างประเทศ

หมวดหมู่:องค์การเศรษฐกิจระหว่างประเทศ
หมวดหมู่:ทบวงการชำนัญพิเศษแห่งสหประชาชาติ
หมวดหมู่:องค์การระหว่างรัฐบาลก่อตั้งโดยสนธิสัญญา
หมวดหมู่:องค์กรของสหประชาชาติตั้งในทวีปอเมริกาเหนือ